# TEHNIČNE ZAHTEVE

Predmet javnega razpisa je izbira zavarovatelja za zavarovanje motornih vozil in kolektivno nezgodno zavarovanje zaposlenih družbe Elektra Gorenjska d. d.

**SKLOP 1**

1. Zavarovanje motornih vozil

**SKLOP 2**

1. Kolektivno nezgodno zavarovanje

Ponudnik mora sprejeti vse zahteve naročnika, ki so navedene v navodilih kandidatom za izdelavo ponudbe. Če se kandidatovi splošni in dopolnilni pogoji razlikujejo od zahtev naročnika, mora kandidat te zahteve sprejeti in jih navesti v zavarovalnih policah.

**Zavarovalno obdobje za vse vrste zavarovanj (za SKLOP 1 in SKLOP 2) po tem javnem razpisu se začne 01.01.2019 ob 00.00 uri in se konča 31.12.2021 ob 24.00 uri.**

**SKLOP 1**

**I. ZAVAROVANJE MOTORNIH VOZIL**

# I. ZAVAROVANJE AVTOMOBILSKE ODGOVORNOSTI (AO)

1. Zavarovanje krije škodo, ki je posledica uveljavljanja odškodninskih zahtevkov tretjih oseb na podlagi civilnega prava, če je pri uporabi in posesti vozila prišlo do smrti, telesne poškodbe ali prizadetega zdravja neke osebe, uničenja ali poškodovanja stvari.
2. Poleg lastnika vozila so zavarovane vse osebe, ki imajo po volji lastnika opravek z vozilom (uporabnik, voznik, sprevodnik, spremljevalec ipd.), kot tudi osebe, ki se prevažajo z vozilom po volji njegovega lastnika oziroma uporabnika.
3. Zavarovanje krije tudi škodo, ki jo povzroči priklopno vozilo, dokler je speto z motornim vozilom in tudi potem, ko ločeno od motornega vozila učinkuje v funkcionalni povezanosti z njim.
4. Zavarovanje avtomobilske odgovornosti se sklene z zakonsko predpisanimi zavarovalnimi vsotami.
5. Ponudbena cena mora zajemati vsa ostala doplačila, popuste in davek.
6. Zelene karte se izdajajo zavarovancu brezplačno.

# II. ZAVAROVANJE VOZNIKA ZA ŠKODO ZARADI TELESNIH POŠKODB (AO+)

1. Zavarovanje krije škodo, ki jo zaradi telesnih poškodb v prometni nesreči z zavarovanim motornim vozilom, na katerega je vezano to zavarovanje, utrpi voznik motornega vozila. V primeru smrti voznika zaradi nezgode zavarovalnica škodo zaradi smrti izplača njegovim svojcem.
2. Zavarovanje voznika za škodo zaradi telesnih poškodb se sklene z zakonsko določeno zavarovalno vsoto.
3. Ponudbena cena mora zajemati vsa ostala doplačila, popuste in davek.

# III. ZAVAROVALNJE AVTOMOBILSKEGA KASKA

1. Polno zavarovanje avtomobilskega kaska (brez odbitne franšize) mora kriti škodo zaradi uničenja ali poškodovanja zavarovanih vozil, ki nastane kot posledica presenetljivih in od voznikove volje neodvisnih dogodkov, in sicer:
2. prometne nesreče, kot je na primer prevrnitev, trčenje, udarec, zdrs in podobno;
3. padca ali udarca kakega predmeta, tudi padca snega in ledenih sveč ali ledenih tvorb s strehe;
4. požara;
5. strele;
6. eksplozije, razen jedrske eksplozije;
7. viharja;
8. toče;
9. snežnega plazu;
10. padca zračnega vozila;
11. pomoč poškodovanim osebam oz. preprečevanje večje škode na stvareh;
12. manifestacije in demonstracije;
13. nasilnih ali objestnih dejanj tretjih oseb;
14. poplave, hudourniških ali visokih voda;
15. tatvine, vlomne in roparske tatvine, ropa ter protipravnega odvzema vozila z namenom, da se uporabi za vožnjo. Zavarovalnina (odškodnina) za ukradeno vozilo mora vsebovati tudi DDV (razen pri tovornih vozilih).
16. strošek najema nadomestnega vozila (velja za osebna vozila);
17. stroški vleke vozila.

**IV. AVTOMOBILSKA ASISTENCA**

24-urna brezplačna pomoč na cesti v primeru prometne nesreče, mehanske okvare vozila, tatvine, telesne poškodbe. V kolikor zavarovanec 2 uri po klicu v klicni center ne prejme oz. se mu ne zagotovi ustrezne pomoči, lahko pomoč poišče na lastne stroške, ki pa jih zavarovalnica v celoti povrne, vendar največ do višine zavarovalne vsote posamezne storitve.

|  |  |
| --- | --- |
| Nastanek zavarovalnega primera | do 4-krat letno |
| Stroški reševanja vozila | do 1.500 € |
| Stroški vleke vozila | do 1.500 € |
| Stroški prevoza zavarovancev | do 1.000 € |
| Stroški prenočišča zavarovancev: | DA |
|  - na zavarovanca na noč | do 100 € |
|  - območje | Slovenija do 2 dni/tujina do 3 dni |
| Stroški zaradi zmanjkanja goriva in težav z avtomobilskimi ključi | DA |
| Stroški dostave nadomestnih oziroma rezervnih delov | DA |
| - stroški najema nadomestnega vozila: | DA |
| - okvara | do 3 dni |
|  - poškodba, uničenje, izginitev | do 5 dni |
| Pomoč v primeru smrti v tujini | Stroški prevoza do kraja pokopa v Sloveniji |
| Stroški nadomestnega voznika v tujini | DA |
| Stroški vrnitve mladoletnih zavarovancev iz tujine | DA |
| Obisk poškodovanega zavarovanca | Stroški ene povratne karte z javnim prevoznim sredstvom za enega sorodnika |
| Območje veljavnosti zavarovanja | Geografsko področje Evrope |

# V. DODATNA DOLOČILA

Zavarovanje polnega avtomobilskega kaska se sklene brez odbitne franšize.

Naročnik podatkov o vozilih, zaradi zaupnosti podatkov, ne bo javno objavil, vendar jih vsak zainteresiran ponudnik lahko dobi na sedežu naročnika, v sobi št. 110 (nova stavba, I. nadstropje) vsak delovni dan med 7:30 in 14:00 uro do dneva in ure, določene kot skrajni rok za oddajo ponudb (predhodna najava prevzema na telefonu št. 04 20 83 205).

**AO zavarovanje** se sklene za vsa osebna, tovorna, delovna in priklopna vozila ter vlačilce.

**AO plus zavarovanje** se sklene za vsa osebna, tovorna in delovna vozila ter vlačilce.

**Polno kasko zavarovanje** se sklene za osebna vozila s starostjo do 5 let oz. tista vozila, ki jih na seznamu določi naročnik. Avtomobili, dani v najem po najemnih pogodbah, so vključeni v kasko zavarovanje ne glede na starost oz. vrednost vozila. Naročnik vsako leto v mesecu januarju zavarovatelju posreduje seznam vozil, ki jih želi vključiti v kasko zavarovanje.

Zavarovanje avtomobilov naj vsebuje poleg serijske opreme tudi zavarovanje dodatno vgrajene opreme ob nabavi vozila.

Skupinska zavarovalna polica mora v celoti kriti tudi škode, ki jih povzročijo mladi vozniki (brez soudeležbe pri odškodnini).

Naročnik bo sam izbiral izvajalca popravil ob škodnih dogodkih.

Avtomobilska asistenca se sklene za vsa tista vozila, ki jih na seznamu določi naročnik.

Strošek zavarovanja za novo nabavljena vozila se obračunava po enakih premijskih stopnjah (cenah), z vsemi popusti in bonusi, določenimi v sklenjeni pogodbi. Poračun zavarovalne premije za novo nabavljena oz. odjavljena vozila se bo sprotno vključeval v tekoče mesečne obračune – fakture.

Zavarovalna polica za posamezen predmet zavarovanja velja za čas trajanja tega javnega naročila oziroma dokler je vozilo registrirano na zavarovanca.

Ponudnik pripravi ponudbo na takšen način, da bo iz nje za vsako vozilo razvidna višina zavarovalne premije za AO, AO+, kasko zavarovanje in avtomobilsko asistenco. Tabele za vnos vsak zainteresiran ponudnik lahko dobi na sedežu naročnika, v sobi št. 117 (nova stavba, I. nadstropje) vsak delovni dan med 7:30 in 14:00 uro do dneva in ure, določene kot skrajni rok za oddajo ponudb (predhodna najava prevzema na telefonu št. 04 20 83 436). **V tabelo se vpisuje letne premije z DPZP.**

Datum: Podpis in žig:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**SKLOP 2**

**I. KOLEKTIVNO NEZGODNO ZAVAROVANJE**

1. Zavarujejo se vse pri naročniku zaposlene osebe (za določen in nedoločen čas) in njihovi družinski člani (zakonec oziroma izvenzakonski partner, otroci in posvojenci, bratje, sestre, starši in posvojitelji; starost od 14 do 75 let, ne glede na prebivališče) po poimenskem seznamu. Predvideva se, da bo zavarovanih 335 oseb. Seznam zavarovanih oseb bo naročnik posredoval zavarovalnici po sklenitvi pogodbe.
2. Zavarovanje se sklene s 24-urnim jamstvom, pri opravljanju rednega dela in v prostem času, kjerkoli se zavarovana oseba nahaja.
3. Zavarovanje krije naslednje nevarnosti in sicer:
* primer smrti zaradi nezgode,
* primer smrti zaradi bolezni,
* primer trajne invalidnosti,
* primer začasne nesposobnosti za redno delo – dnevno nadomestilo.
1. Zavarovalno jamstvo zavarovalnice za primer začasne nesposobnosti za redno delo (dnevno nadomestilo) zaposlenih oseb pri naročniku prične osmi dan po nastopu začasne nesposobnosti za delo – dogovorjena je sedem dnevna karenca.

Dogovorjene zavarovalne vsote znašajo:

|  |  |
| --- | --- |
| **Opis nevarnosti** | **ZAVAROVALNA VSOTA (EUR)** |
|  - Smrt zaradi nezgode: | 42.000 |
|  - Trajna invalidnost: | 55.000 |
|  - Smrt zaradi bolezni: | 1.700 |
|  - Začasna nesposobnost za redno delo – dnevno nadomestilo: | 15 |

1. Zavarovalna premija se obračunava mesečno na osnovi stanja zaposlencev na zadnji dan v mesecu. Stanje zaposlencev sporoča naročnik do 5. v mesecu za pretekli mesec. Zavarovatelj izstavi račun naročniku do 10. v mesecu.
2. Zavarovalna premija se plačuje mesečno, do 20. v mesecu za pretekli mesec.
3. Zavarovanje prične veljati ob 00.00 uri na dan začetka veljavnosti zavarovanja ter preneha ob 24.00 uri na dan prenehanja veljavnosti zavarovanja.
4. Pri kolektivnem nezgodnem zavarovanju se bonus / malus sistem ne upošteva.
5. Ponudbena cena mora zajemati vsa ostala doplačila, popuste in davek.
6. Ponudbena cena naj predstavlja zavarovalno premijo za vse zavarovane nevarnosti skupaj za predvidenih 335 oseb in za eno osebo.

1. Dnevna odškodnina pripada zavarovancu za vse dneve, ko je odsoten z dela, z upoštevanjem sedem dnevne karence, ne glede na vrsto poškodbe. Odsotnost z dela se utemeljuje z veljavnim zdravstvenim potrdilom oziroma s potrdilom o upravičeni zadržanosti z dela.
2. Smrt zaradi bolezni pomeni kakršnokoli obliko smrti po sklenitvi pogodbe, razen smrti zaradi nezgode. Samomor se izplača kot smrt zaradi bolezni.
3. Odškodnina se zavarovancu izplača v roku 14 dni, šteto od dneva, ko je zavarovatelj prejel obvestilo o nastanku škodnega primera in ustrezno dokumentacijo oziroma v skladu z 943. členom OZ. Za kasneje izplačano odškodnino mora zavarovalnica upravičencu priznati zakonite zamudne obresti.

Datum: Podpis in žig:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_